Foto: AP Photo/Manu Fernandez Kataloniyaning sobiq rahbari Karles Puchdemon 21 dekabrga belgilangan Kataloniyada o‘tadigan saylovlarga o‘z nomzodini qo‘yishga va buni sayyoramizning istalgan nuqtasidan amalga oshirishga tayyorligini aytdi. U bu haqda Belgiyaning RTBF telekanaliga bergan intervyusida aytib o‘tgan. “Men nomzod bo‘lishga tayyorman”, deb aytgan Puchdemon. Kataloniyaning sobiq rahbari jurnalistning u o‘z saylovoldi kampaniyasini Belgiyadan olib borishi-bormasligini aniqlashtirish maqsadida bergan savoliga “bu kampaniyani sayyoramizning istalgan joyidan olib borishga tayyorligini” aytgan. Puchdemon boshchiligidagi Kataloniya rahbariyati Ispaniya hukumati tomondan chetlatildi. Siyosatchi hozirda Kataloniyaning 4 nafar sobiq vaziri bilan birgalikda Belgiyada qolmoqda.